CELEX: 62016CN0334
Language: et
Date: 2016-06-15 00:00:00
Title: Kohtuasi C-334/16: Eelotsusetaotlus, mille on esitanud Audiencia Provincial de Albacete (Hispaania) 15. juunil 2016 – José Luís Núñez Torreiro versus Seguros Chartis Europe S.A.

22.8.2016   
            
            
               ET
            
            
               Euroopa Liidu Teataja
            
            
               C 305/17
            
         Eelotsusetaotlus, mille on esitanud Audiencia Provincial de Albacete (Hispaania) 15. juunil 2016 – José Luís Núñez Torreiro versus Seguros Chartis Europe S.A.
   (Kohtuasi C-334/16)
   (2016/C 305/25)
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Albacete
   
      Põhikohtuasja pooled
   
   
      Apellant: José Luís Núñez Torreiro
   
      Vastustaja apellatsioonimenetluses: Seguros Chartis Europe S.A.
   
      Eelotsuse küsimused
   
   
               1.
            
            
               Kas mõiste „sõiduki kasutamine” kui mootorsõidukite kasutamisest ja liiklemisest tuleneva tsiviilvastutuse kindlustuse riski, mida on nimetatud ühenduse õiguses (muu hulgas Euroopa Parlamendi ja nõukogu 16. detsembri 2009. aasta direktiivi 2009/103/EÜ artiklis 3) (1), võib kindlaks määrata liikmesriigi siseriiklikus õiguses teistmoodi, kui see on määratletud ühenduse õiguses?
            
         
               2.
            
            
               Kas jaatava vastuse korral võib nimetatud mõistest välja jätta (lisaks teatavatele isikutele, numbrimärkidele või sõidukiliikidele, nagu on tunnistatud viidatud direktiivi artikli 5 lõigetes 1 ja 2) liiklusjuhtumid olenevalt nende toimumiskohast, näiteks liiklemiseks „ebasobivatel” teedel või pinnastel?
            
         
               3.
            
            
               Kas samamoodi võib „sõiduki kasutamisest” välja arvata teatavad sõiduki otstarbega (nagu selle kasutamine spordis, tööstuses või põllumajanduses) või sõidukijuhi kavatsusega seotud tegevused (nagu sõidukiga tahtliku süüteo toimepanemine)?
            
         
      (1)  Euroopa Parlamendi ja nõukogu 16. septembri 2009. aasta direktiiv 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (ELT L 263, lk 11).